
Kjøpt inn av fylkeskommunen. 


"Glitrende om Jeløy” 
Øivind Lågbu, Fredrikstad Blad 


"Intens og brennende kjærlighet” 
Øystein Dahle, Worldwatch Institute 


"Et monument over Jeløy” 
Geir Hardeng, biolog 


På lengselens gåtefulle vei er en dypt personlig bok, og samtidig en bok som angår 
oss alle. Ved hjelp av poesi, prosa og fotografier viser forfatter Edmund Schilvold 
oss det vidunderlige og gåtefulle, og samtidig grufulle og tragiske, som er verden 
og menneskets eksistens. I diktene møter vi det inspirerte øyeblikkets flammende 
lidenskap, eller dets sviende sorg, og i de utsøkte epistlene beskrives stemningene 
man kan oppleve på sjøen med en sjelden og uforglemmelig følsomhet. I novellen 
Siste fase tas vi med inn i en visjon av framtiden der verden synes å være på vei mot 
stupet, men ikke desto mindre er uendelig vakker. 

Det er også en modig bok — den er utleverende og til tider provoserende, og er 
ikke redd for å røre ved kontroversielle temaer som døden, det guddommelige og 
det å ta sitt eget liv. På mange måter er det en bok om livets ytterpunkter, og om 
det å leve i spenningen mellom disse, mellom fødsel og bortgang, skjønnhet og bru- 
talitet, lys og mørke. Forfatterens friske tanker rundt dette har utvilsomt potensial 
til å skape mange helsebringende diskusjoner. 


www:.schilvold.com 

Med boken På lengselens gåtefulle vei tar 
forfatter og fotograf Edmund Schilvold (f. 
1979) sitt første skritt inn poesiens verden, 
og innholdet levner ingen tvil om at Schil- 
vold, til tross for sin unge alder, har rukket 
å leve et rikt og ikke minst mangesidig liv. 
Etter å ha blitt født i Amerika, vokste han 
opp i naturskjønne omgivelser ved Oslo- 
fjorden, samtidig som sykdom og fortvilelse 
ofte preget hverdagen. I 2001 besøkte han 
Irland for første gang, og ble håpløst forel- 
sket i dette landets særegne karakter, og i 
2002-2003 oppholdt han seg i Australia. I 
2006 ga han ut sin første bok, et verk om 
Jeløy som ble en stor suksess i mossedistrik- 
tet. I På lengselens gåtefulle vei demonstrerer 
han en ny og brennende vilje til å dele sitt 
mangslungne indre univers med oss, og an- 
skueliggjør samtidig at det også er vårt. 


